钦定古今图书集成/明伦汇编/氏族典/第267卷 > 王昭远
## 钦定古今图书集成/明伦汇编/氏族典/第267卷 > 王昭远

按《宋史王继升传》：“继升子昭远，形质魁伟，色黑，继升
名之铁山，南游京师，事太宗于晋邸，特被亲遇，常呼
其小字。及即位，补殿前指挥使，稍迁都知。涪王之迁
房陵也，禁卫诸校以依附被谴，独昭远无所预，太宗以为忠，再迁东四班都虞候。端拱初，召为殿前都虞
候，领勤州防御使。二年，领沙州观察使。真宗即位，徙”
定州行营都部署。咸平二年，移知河阳，数月卒，谥惠
和。